Den Vest-Sjællandske Avis, 1815-07-08
Naar man har saadanne Konstnere i Tankerne, som Eckersberg, Høier og den over hele Europa berømte Thorvaldsen, saa føler man sig overbeviist om: at de kolde Nordiske Lande ligesaavel kunne frembringe udmærkede Mænd i de tegnende Konster som i dertalende, og at det er kun Fordom: at de skiønne Konster allene kan trives under de sydligere Himmelegne; men man maae tillige gjøre den bemærkning, at Følelsen og Jnteressen for de skjønne Konsters Værker ikke er meget stor blandt disse Landes Beboere; hvor sjældent er det ikke, at man seer: at en riig Mand anvender noget afsin Formue paa at lade indenlandske Konstnere arbeide for sig eller paa at kjøbe deres Værker, og har man noget Exempel paa at en Bye eller Egns Beboere har forenet sig om at pryde deres Hjem med et indenlandsk Konstværk, (et Exempel paa et saadant Foretagende var dog i sin Tid den Støtte, som Bønderne paa Grev Bernstorffs Gods lod oprette ved Landeveien til Hæder for dens Velgjører) hvor skjønt var det ikke om en Kjøbsted, som f. Ex. Slagelse prydede sine Indgange med smagfulde Porte og sit skjønne Torv med en smuk Statue, f. Ex. til Minde for Kong Waldemar d. 2den, som skjænkede Byen sine vidtløftige Jorder og derved blev dens første Velgjører, en Statue, som kunde prydes med Basreliefs eller Afbildninger paa Træestykker til Minde om Byens mærkværdigste Begivenheder, f. Ex. Landeveienes Forbedring i dens Omegn, Byens tilvoxende Skiønhed efter dens overstaaede Jldebrande, og dens Jorders Udskiftning. Hvilket glædeligt Syn var det ikke, at see Borgersind og Følelsen for Konstens skjønne Værker at forbinde sig med hinanden hos et Folk. Heri kunde de Rige udrette saa meget; hvad er ædlere end at anvende til offentlig Brug, hvad man ved privat Flid har erhvervet sig eller faaet ved Arv og lykkelige Omstændigheder, og i Stedet for at anvende sin Overflødighed paa de for Sundheden skabelige og for forstandige Menneske foragtelige Fraadserier, da at bruge dem til hædrende Værkers Opførelse, som kunde være lærerige og behagelige for Nutidens og Efterverdenens Mennesker, og bidrage til Enhver Borgerklasses Fornøielse og Dannelse; Tarvelighed i det huuslige Liv og Genersitet for de offentlige Forlystelser burde være den herskende Stemning blandt et Lands Jndvaanere. – Endnu er den skjønne og gavnlige Jdee ingensteds udført, og som man maatte ønske at finde Sted i hver Kjøbstad, at see en offentlig Samling af Konstværker, forfærdigede af indenlandske Konstnere staae aaben for alle Mennesker for at besees og betragtes, og som ved trykte Beskrivelser bleve forklaret fordem, og hvor nu historiske Begivenheder, nu Naturens Mærkværdigheder, og nu Skildringer af det Menneskelige Liv bleve fremstillede; hvem kan beregne alle de gode Tanker og Følelser, som derved kunde opvækkes, hvor langt større Fortjeneste havde den rige Mand ikke af saadanne Indretninger end af sine Giestebud, hvorfor ingen takker ham i Hjertet. En Aarsag, hvorfor de skiønne Konster, især Billedhuggerkonsten ellers finder saa liden Indgang blandt Folket og ikke anvendes som et Middel til dets Forædling, er at den ikke drives i Tidsalderens Aand og Jdeer; at de klæder sine Figurer i Græske og Romerske Dragter, fremstiller billeder af gamle Guder og Gudinder, som Folket ikke kjender noget til, for Romere og Grækere kunde det være meget interessant, men ikke for Danske, Konsterne blive aldrig populaire saalænge de ikke lære at udarbeide deres Jdealer i Tidsalderens Aand. Men har de skjønne Konsters Akademie ikke endnu kunne være i Stand til at opvække hos Nationen en stor Følelse og Jnteressen for skjønne Konstværker, saa har det dog den afgjorte Fortjeneste foruden at have givet Anledning til enkelte Konstgeniers Udvikling, at det har udbredt en langt bedre Smag iblandt Haandværkstanden - hvor langt smukkere ere ikke nu de nyere Bygninger endsom de ældere vare, de elendige gamle smagløse Huse blive nedrevne efterhaanden, og Folk skamme sig ved at boe i dem; Værelserne blive tegnede og decorerede med Smag, og Meubler og Huusgeraad vinder stedse i smukkere Former; saaledes har Snedker=Professionen i de senere Aar naaet en langt større Fuldkommenhed ved Tegne Akademiets Jndflydelse; – ogsaa Slagelse Bye har Grund til at være stolt af nu at besidde udmærkede Professionister, i hvis Arbeide man sporer Tegne konstens heldige Jndvirkning; saaledes har den en Muurmester Bruunskov, som er meget øvet og duelig i Bygnings=Tegning; en Snedker Lange, som gjør fortreffelige Meubler med indlagt Arbeide, der kan tilfredsstille alles Ønsker, og som enhver patriotisksindet Beboer i Egnen, der anskaffe sig nye Meubler, burde sætte en Glæde i at betjene sig af: og en Maler Neuhausen, som ikke allene paa det smukkeste har decoreret mange Familiers Værelser, her i Byen, men ogsaa har med større Smag og uelighed, end man kunde vente det, malet Kolisserne og Forhænget til det nye Theater; – saaledes udbreder sig Konstsmagen i det Borgerlige Livs Kreds; men for de egentlige Konstværker, og for Konsternes Anvendelse til offentlige Værker, er endnu ikke Folelsen og den patriotiske Aand opvakt i Danmark, naar allene Gravminder undtages, som dog ogsaa egentlig har en privat Hensigt.